Keedoo Plus

Το Keedoo Plus (ή Keedoo+) είναι ιδιωτικός ψυχαγωγικός τηλεοπτικός σταθμός περιφερειακής εμβέλειας, που εκπέμπει στην Κεντρική Μακεδονία και έχει έδρα την Θεσσαλονίκη.

Ιστορία
Το κανάλι ιδρύθηκε από τους Θεσσαλονικείς επιχειρηματίες και ιδιοκτήτες του (επίσης νεοϊδρυθέντος) ψυχαγωγικού ραδιοφωνικού σταθμού RSO 91,7 και αργότερα από το 2001 του Ήλιος (Sport) του Βορρά 91,4 και μετέπειτα Όλα FM (νυν Στο Κόκκινο Θεσσαλονίκης). Την 1η Δεκεμβρίου του 1995 (τρεις μέρες μετά την έναρξη λειτουργίας του RSO) το κανάλι ξεκίνησε να εκπέμπει με μουσικό και ψυχαγωγικό προφίλ, ως Βαλκάνια TV (ή αλλιώς μουσική τηλεόραση b) μεταδίδοντας ελληνικά και ξένα βίντεο κλιπ.

Στις 18 Οκτωβρίου 2009 το Βαλκάνια TV αγοράστηκε από τον επιχειρηματία Βίκτωρα Ρέστη (συζητούσε αρχικά για το Πανόραμα TV το οποίο τελικά το 2012, αγοράστηκε από τον επιχειρηματία Φίλιππο Βρυώνη και μετατράπηκε σε Extra Thessaloniki και αργότερα σε Epsilon), και μετονομάστηκε αυτούσια σε MTV Plus όντας επίσημος συνεργάτης της τότε Ελληνικής έκδοσης του MTV (νυν RISE TV) με μετάδοση βιντεοκλίπ και την προσθήκη από τα Χριστούγεννα νέων εκπομπών, ξένων σειρών και μαγκαζίνο, με ειδήσεις από το χώρο της μουσικής, του κινηματογράφου και της showbiz. Ωστόσο, στα τέλη του 2011 άλλαξε ύφος και στις 13 Δεκεμβρίου αντικαταστάθηκε από το Nickelodeon Plus όντας ο επίσημος συνεργάτης της τότε Ελληνικής έκδοσης του Nickelodeon.

Εξαιτίας της συγχώνευσης της Αμερικανικής Paramount Global με την Skydance Media και την ίδρυση της Paramount Skydance, ανακοινώθηκε πως στις 31 Δεκεμβρίου του 2025 θα σταματήσει η μετάδοση από τις συνδρομητικές πλατφόρμες των καναλιών του MTV και του Nickelodeon, με τα δύο επίγεια τηλεοπτικά κανάλια σε Αττική και Θεσσαλονίκη να μετονομάζονται από την επόμενη μέρα (Πρωτοχρονιά του 2026) σε Keedoo και Keedoo Plus αντίστοιχα.

Εμβέλεια
Ως "Βαλκάνια TV", εξέπεμπε αναλογικά από το κέντρο εκπομπής του Χορτιάτη στη συχνότητα 44 UHF καλύπτοντας εν μέρει, την Κεντρική Μακεδονία. Ωστόσο, δεχόταν παρεμβολές από την TV 100, η οποία διέθετε τον πομπό της στο Φιλίππειο. Από το 2004 εξέπεμπε μέσω δορυφόρου ενώ όταν έγινε MTV εξέπεμπε και από το Φιλίππειο, αρχικά στους 69 UHF και μετέπειτα στους 65 UHF που παλαιότερα πριν την κατάργηση του αναλογικού σήματος στις Δυτικές Συνοικίες της Θεσσαλονίκης είχε εκπομπή ο ΑΝΤ1. Αντίστοιχα το κανάλι το 2011 έβαλε αναλογικούς μεταδότες και σε Χολομώντα και Αριδαία, αποκτώντας εμβέλεια και σε Χαλκιδική και Αλμωπία.

Από τις 30 Νοεμβρίου 2011 μέχρι τις 20 Νοεμβρίου 2014, εκπέμπει ψηφιακά στην συχνότητα 31 UHF από τα κέντρα εκπομπής Χορτιάτης και Φιλίππειο Θεσσαλονίκης, καλύπτοντας μόνο Θεσσαλονίκη, Ημαθία, Κιλκίς, Πέλλα, Πιερία και βόρεια τμήματα της Χαλκιδικής, εντασσόμενος στην πλατφόρμα της ιδιοκτήτριας του (Περθώ) που ανέλαβε έως το 2014, την μετάδοση αυτή, μαζί με τη Δίον Τηλεόραση, το Europe 1, την Βεργίνα Τηλεόραση (αναμεταδίδει κάποιες ώρες το πρόγραμμα του Smile TV), το Extra Thessaloniki και την αλήστου μνήμης Εγνατία TV Πέλλας (ανεστάλη οριστικά η λειτουργία του το 2025, με αφαίρεση άδειας από το ΕΣΡ, συνεχίζοντας τις εκπομπές του διαδικτυακά). Στις 21 Νοεμβρίου 2014 εντάχθηκε στην πλατφόρμα της Digea, με διακοπή της αναλογικής εκπομπής.

Ονομασίες
ΔιάστημαΤίτλος σταθμούΣημειώσεις1995 μέχρι 18 Οκτωβρίου 2009Βαλκάνια TVΜουσικός σταθμός με Ελληνικά και ξένα βιντεοκλίπ.18 Οκτωβρίου 2009 μέχρι 13 Δεκεμβρίου 2011MTV PlusΕπίσημος συνεργάτης της Ελληνικής έκδοσης (δικαιοχρησία) του MTV, στην Κεντρική Μακεδονία.13 Δεκεμβρίου 2011 μέχρι 31 Δεκεμβρίου 2025Nickelodeon PlusΕπίσημος συνεργάτης της Ελληνικής έκδοσης (δικαιοχρησία) του Nickelodeon, στην Κεντρική Μακεδονία.Από 1 Ιανουαρίου 2026 μέχρι σήμεραKeedoo PlusΣυνεργάτης (δικαιοχρησία) του Αθηναϊκού Keedoo, στην Κεντρική Μακεδονία.

Επικρίσεις
Το κανάλι ως Βαλκάνια TV είχε επικριθεί για το εξαιρετικά χαμηλής ποιότητας πρόγραμμα που διέθετε, με ένα διάστημα να προβάλει ακόμα και γραμμές υψηλής χρέωσης, στην οποία θέση ήταν και πολλά άλλα κανάλια της Κεντρικής Μακεδονίας όπως η Βεργίνα Τηλεόραση, το Πανόραμα TV, το Euro TV, η Γνώμη TV, τα αλήστου μνήμης Εγνατία TV, Cosmos, Best Channel, Orion TV, Time Channel και TV Θεσσαλονίκη, ενώ είχε δεχθεί πολλές φορές διακοπή λειτουργίας από το ΕΣΡ, λόγω παρεμβολών που προκαλούσε στην αναλογική εκπομπή της TV100 από το Φιλίππειο, και από το 2009 για παράνομη δικτύωση των (ομόσταβλων) MTV και Nickelodeon, με το δεύτερο να συνεχίζει να εκπέμπει και ως Keedoo.

Λογότυπα

Το logo του Keedoo+ Θεσσαλονίκης

Παραπομπές

Κατηγορία:Μέσα Μαζικής Ενημέρωσης της Θεσσαλονίκης